CELEX: 32007R1540
Language: lv
Date: 2007-12-20 00:00:00
Title: Komisijas Regula (EK) Nr. 1540/2007 ( 2007. gada 20. decembris ), ar kuru 2007./2008. gadam nosaka piemērojamos koeficientus labībai, ko eksportē kā īru viskiju

21.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 337/52
            
         
      KOMISIJAS REGULA (EK) Nr. 1540/2007
   (2007. gada 20. decembris),
   ar kuru 2007./2008. gadam nosaka piemērojamos koeficientus labībai, ko eksportē kā īru viskiju
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1),
   ņemot vērā Komisijas 2006. gada 10. novembra Regulu (EK) Nr. 1670/2006, ar ko nosaka dažus sīki izstrādātus noteikumus par to, kā piemērot Padomes Regulu (EK) Nr. 1784/2003 attiecībā uz koriģēto kompensāciju noteikšanu un piešķiršanu par labību, ko eksportē dažu alkoholisko dzērienu veidā (2), un jo īpaši tās 5. pantu,
   tā kā:
   
               (1)
            
            
               Ar Regulas (EK) Nr. 1670/2006 4. panta 1. punktu paredzēts, ka kompensāciju piemēro kontrolei nodotajiem labības daudzumiem, kas ir destilēti un novērtēti ar koeficientu, kuru katru gadu nosaka katrai konkrētajai dalībvalstij. Koeficients izsaka vidējo aritmētisko attiecību starp konkrēto alkoholisko dzērienu kopējo eksportēto daudzumu un kopējo tirgū izlaisto daudzumu, par pamatu ņemot tendenci, kas novērota par šiem daudzumiem tik gadu laikā, cik atbilst konkrētā alkoholiskā dzēriena vidējam nogatavināšanas periodam.
            
         
               (2)
            
            
               Pamatojoties uz Īrijas iesniegto informāciju, kas attiecas uz laikposmu no 2006. gada 1. janvāra līdz 31. decembrim 2006 gadā vidējais īru viskija nogatavināšanas laikposms bija pieci gadi.
            
         
               (3)
            
            
               Tāpēc ir jānosaka koeficienti laikposmam no 2007. gada 1. oktobra līdz 2008. gada 30. septembrim.
            
         
               (4)
            
            
               Eiropas Ekonomikas zona līguma 3. protokola 10. pants nepieļauj kompensāciju piešķiršanu par eksportu uz Lihtenšteinu, Īslandi un Norvēģiju. Turklāt Kopiena ir noslēgusi nolīgumus ar atsevišķām trešām valstīm, kas paredz eksporta kompensāciju atcelšanu. Tāpēc Regulas (EK) Nr. 1670/2006 7. panta 2. punkta piemērošanas nolūkā tas jāņem vērā, aprēķinot koeficientus 2007./2008. gadam,
            
         IR PIEŅĒMUSI ŠO REGULU.
   1. pants
   Regulas (EK) Nr. 1670/2006 4. pantā paredzētie koeficienti, ko laikposmā no 2007. gada 1. oktobra līdz 2008. gada 30. septembrim piemēro labībai, kuru Īrijā izmanto īru viskija ražošanai, ir noteikti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 1. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 20. decembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā jaunākie grozījumi izdarīti ar Regulu (EK) Nr. 735/2007 (OV L 169, 29.6.2007., 6. lpp.).
   
      (2)  OV L 312, 11.11.2006., 33. lpp. Regulā grozījumi izdarīti ar Regulu (EK) 1913/2006 (OV L 365, 21.12.2006., 52. lpp.).
   
      PIELIKUMS
      Koeficienti, ko piemēro Īrijai
      
                  Piemērošanas laikposms
               
               
                  Piemērojamais koeficients
               
            
                  Mieži, ko izmanto īru viskija ražošanā, B kategorija (1)
                  
               
               
                  Labība, ko izmanto īru viskija ražošanā, A kategorija
               
            
                  No 2007. gada 1. oktobra līdz 2008. gada 30. septembrim
               
               
                  0,706
               
               
                  1,782
               
            
         (1)  Tostarp mieži, kas pārstrādāti iesalā.